kardosdrur/scandi-wiki huggingface dataset:
Anne-Kathrine Parow

Anne-Kathrine Parow () var ein norsk lærar, kultursjef og politikar for Ap. Ho var ordførar i Trondheim frå 1982 til 1984.

Liv og virke

Bakgrunn
Anne-Kathrine Larsen var fødd på Orkanger som dotter av kommunesekretæren Kolbjørn Jacob Larsen og kona hans Esther Togstad. Ho var syster av den seinare ordføraren i Orkdal, Rudolf Larsen, og kusine av fylkesutdanningssjefen og politikaren Johan Solheim. Ho tok lærarprøven ved Sagene lærerskole i 1961 og 2. avdeling spesialpedagogikk ved Trondheim lærerhøgskole i 1976.

Karriere
Anne-Kathrine Larsen var lærar i fem år, og konsulent hos skulesjefen i Trondheim kommune i eit år. Ho gifta seg med den seinare tannlegen Peter Parow (bror til Anneliese Dørum).

Parow blei fyrste gong vald inn i Trondheim bystyre under det såkalla kvinnekuppet i 1971. 

Parow var varaordførar i Trondheim frå 1980 til 1981. Frå 1. januar 1982 til 31. desember 1984 var ho ordførar, som den fyrste kvinna i vervet. Deretter var ho tilsett som kultursjef i Trondheim kommune frå 1982 til 1992, og som kultursjef i Steinkjer kommune frå 1993 til 1997. 

Parow gifta seg på nytt i 1987 med dåverande rådmann Axel Buch, ein høgremann som tidlegare hadde vore varaordføraren hennar. Dei budde på garden Hammer på Inderøy i nokre år til han døydde i 1998.

Anne-Kathrine Parow døydde i 2001 etter kort tids sjukeleie. Ho blei gravlagd på Havstein kirkegård. 

Parow er den fyrste kvinnelege ordføraren som fekk ein veg kalla opp etter seg, i 2019 på Tiller.

Kjelder 

Denne artikkelen bygger på «Anne-Kathrine Parow» frå , den 30. mars 2023.

Bakgrunnsstoff 
 Anne-Kathrine Parow hos Feministhuset.

Norske politikarar
Norske lærarar
Ap-politikarar i Sør-Trøndelag
Ap-ordførarar i Sør-Trøndelag
Ordførarar i Trondheim
Folk frå Orkdal
Oksana Omeljantsjik

Oksana Aleksandrovna Omeljantsjik () er ein ukrainsk tidlegare turnar frå Ulan-Ude som representerte Sovjetunionen. Ho vart i 1985 verdsmeister i mangekamp.
Omeljantsjik var kjent for si entusiastiske og energiske framtoning, og for originaliteten og vanskegraden i øvingane.

Aktiv turnar
Etter femteplass i mangekamp i sovjetmeisterskapen 1983 og fjerdeplass året etter, sigra Omeljantsjik i mangekampen og vart sovjetmeister år 1985. Under europameisterskapen kom ho på bronseplass i mangekampen i, bakom landskvinna Jelena Sjusjunova og austtyske Maxi Gnauck. Elles i EM vann ho gull i bom-øvinga, sølv i frittståande og bronse i skranke.

Omeljantsjik deltok så i Turn-VM 1985 i Montreal. Ho var med på å vinne lagtevlinga, utan å nå opp mot sitt beste. Dermed var ho ikkje kvalifisert til finalen i mangekamp. Men lagleiinga valde å vrake Olga Mostepanova og Irina Baraksanova, og erstatte dei med Omeljantsjik og Sjusjunova. Dei to svarte med å dele fyrsteplassen i mangekamp. Omeljantsjik vann elles gullmedaljen i frittståande med ei makelaus øving.

Omeljantsjik sigra i bom, vart nummer to i skranke og hopp og tre i frittståande ved verdscupfinalen 1986 i Beijing. Under Turn-VM 1987 i Rotterdam måtte ho og det sovjetiske laget ta til takk med sølv, slått av Romanias mannskap. Individuelt vart ho nummer fem i mangekampen. Ho kvalifiserte seg til hoppfinalen, men vart vraka til fordel Svetlana Baitova. Ved Sommar-OL 1988 var ho reserve, i 1989 la ho opp.

Turnleiar
Omeljantsjik har vore både trenar, dommar og leiar for kvinnene sin tekniske komité i det ukrainske turnforbundet.

Kjelder

Denne artikkelen bygger på «Oksana Omelianchik» frå ,  den 31. mars 2023.  

Sovjetiske turnarar
Verdsmeistrar i turn
Folk frå Ulan-Ude
Ukrainske turnarar
Moosburg an der Isar

Moosburg an der Isar er ein by og ein kommune i Bayern i Tyskland med 19 309 ibuarar. Byen ligg på ei øyr mellom elvane Isar og Amper, 45 kilometer nordaust om München. Her er både kjemisk, elektro- og næringsmiddelindusti, og i tillegg  den største fabrikken til truck-produsenten Jungheinrich.

Moosburg fekk byrettar i 1331.

Kjelder

Denne artikkelen bygger på «Moosburg an der Isar» frå ,  den 31. mars 2023.  

Byar i Bayern
Marktoberdorf

Marktoberdorf er ein by og ein kommune i Bayern i Tyskland. Kommunen omfattar 95,2 km² og hyser 18 769 ibuarar. Byen, som ligg 758 meter over havet, er krinssete i Landkreis Ostallgäu.

Ein stor traktorfabrikk er største sysselsetjar i kommunen, lagar traktormerket Fendt.

Kjelder

Denne artikkelen bygger på «Marktoberdorf» frå ,  den 31. mars 2023.

Bakgrunnsstoff

Byar i Bayern
Marktredwitz

Marktredwitz er ein by og ein kommune nordaust i Bayern i Tyskland. Kommunen omfattar 49,5 km² og hyser 17 019 ibuarar. Byen, som ligg 529 meter over havet, er 13 km unna grensa mot Tsjekkia.

Kjelder

Denne artikkelen bygger på «Marktredwitz» frå ,  den 31. mars 2023.

Bakgrunnsstoff

Byar i Bayern
Mindelheim

Mindelheim er ein by og ein kommune sørvest i Bayern i Tyskland. Kommunen omfattar 56,4 km² og hyser 15 364 ibuarar. Byen, som ligg 607 meter over havet, er krinssete for Landkreis Unterallgäu.

Til Memmingen i vest er 25 kilomter, til München i aust om lag 90 km.

Kjelder

Denne artikkelen bygger på «Mindelheim» frå ,  den 31. mars 2023.

Bakgrunnsstoff

Byar i Bayern
Mühldorf am Inn

Mühldorf am Inn er ein by og ein kommune søraust i Bayern i Tyskland med 21 254 ibuarar. Byen ligg 384 meter over havet, på nordbreidda av elva Inn. Han er sete for ein krins med likelydande namn.

Kjelder

Denne artikkelen bygger på «Mühldorf am Inn» frå ,  den 31. mars 2023.

Bakgrunnsstoff

Byar i Bayern
Mölln

Mölln er ein by og ein kommune sør i forbundslandet Schleswig-Holstein i Tyskland. Folketalet var 19 329 i 2020 og kommunen omfattar 25,1 km². Byen ligg 50 meter over havet, om lag 30 kilometer sør om Lübeck. Mölln høyrer til Kreis Herzogtum Lauenburg.

Kjelder

Denne artikkelen bygger på «Mölln» frå ,  den 31. mars 2023.

Bakgrunnsstoff

Byar i Bayern
Hardanger spillfestival

Hardanger spillfestival ein årleg festival for spel og konkurransar i Hardanger. Festivalen vert arrangert i veke 11 kvart år og fleire av aktivitetane skjer i eller nær Odda.

Bakgrunnsstoff

Kultur i Odda
Festivalar i Noreg
Yamsrotordenen

Yamsrotordenen (Dioscoreales) er ein orden av einfrøblada plantar, og kalla romeordenen. Plantene her var tidlegare var rekna til liljeordenen.

Familiar 
I Noreg er ordenen representert med ein einaste familie:
 Romefamilien (Narthesiaceae)

Ein annan familie i denne ordenen er  (Dioscoreaceae), der yams høyrer til.

Kjelder

Bakgrunnsstoff

 
Planteordenar
Romefamilien

Romefamilien (Nartheciaceae) er ein plantefamilie i yamsrotordenen.

Slekter
Ei einaste slekt er representert i naturen i Noreg:
Romeslekta (Narthecium)

Kjelder

Bakgrunnsstoff
 

 
Yamsrotordenen
Romeslekta

Romeslekta (Narthecium) er ei planteslekt i romefamilien.

Artar
I Noreg er ein art registrert:
 Rome (N. ossifragum), livskraftig (LC) i Raudlista 2021

Kjelder

Bakgrunnsstoff
 

Romefamilien
Fin Argus

Steffan Fin Argus (), meir kjend som Fin Argus, er ein amerikansk skodespelar.

Utvald filmografi 
 2016–2017: The Commute 
 2017: The Gifted 
 2018−2019: Total Eclipse 
 2018: Summer '03 
 2020: Agents of S.H.I.E.L.D. 
 2020: Clouds 
 2022: Stay Awake 
 2022: Queer as Folk 
 2023: The Other Two

Diskografi 
 2016: Make Me Cry
 2017: Lost at Sea
 2022: Exposure

USA-amerikanske skodespelarar
Folk frå Illinois
Gärtenroth

Gärtenroth er ein soknestad som tilhøyrer Burgkunstadt i distriktet Lichtenfels i Bayern. Han har 220 innbyggjarar.

Den fruktbare staden Gärtnerroth ligg på blei rydda til jordbruk og folkesett på byrjinga av 900-talet. Ryddinga kom truleg på ordre frå ein føydal, seinare adeleg familie av riddarar som er dokumentert frå kring 1100.

Kjelder

Denne artikkelen bygger på «Gärtenroth» frå ,  den 1. april 2023.  

Burgkunstadt
Landkreis Lichtenfels
Busetnader i Bayern
Verdscupen i alpine greiner 2022/Menn

Verdscupen i alpine greiner for menn i 2022-sesongen tok til 24. oktober 2021 i Sölden i Austerrike og vart avslutta 20. mars 2022 i Méribel i Frankrike. Turneringa omfatta 37 individuelle tevlingar og ei mannskapstevling. Dei individuelle tevlingane fordelte seg på 10 slalåmrenn, 8 storslalåmrenn, 7 super-g-renn, 11 utforrenn og eitt parallellrenn. Eit sveitsisk lag beståande av to kvinner og to menn gjekk til topps i mannskapstevlinga i Méribel.

Marco Odermatt frå Sveits var suverent best gjennom sesongen. Nordmennene Aleksander Kilde og Henrik Kristoffersen vart andre- og tredjemann i turneringa.

Samanlagt

Slalåm

Storslalåm

Super-g

Utfor

Kjelder

Denne artikkelen bygger på «Alpiner Skiweltcup 2021/2022» frå ,  den 1. april 2023.  

Alpine greiner
Sport i 2022
Eulalia av Mérida

Eulalia av Mérida (Olalla, Aulaire, ) var ei romersk kristen jente frå i Mérida i noverande Spania som ifølgje nokre opplysingar leid martyrdøden under kristendomsforfølginga til keisar Diokletian, og etter andre under keisar Decius (249–251). Ho blir æra som helgen i den katolske kyrkja, og er vernehelgen for Mérida, Oviedo og Totana. Minnedagen hennar er 10. desember.

Liv 
Eulalia var fødd i ein fornem kristen familie i Mérida, og byrja tidleg å via seg bøn og meditasjon. Ho hadde høyrt om dei kristne martyrane i Roma, og lengta etter å bli som desse.

Då Eulalia var 12 år søkte ho ifølgje hagiografien opp den romerske statthaldaren i Mérida (dåvarande Emerita Augusta), og tilstod trua si på Jesus Kristus. Romerske soldatar byrja då å torturera jenta, mellom anna gjennom å hogga med kjøtkrokar i kroppen hennar. Ho blei deretter kasta naken ut på gata. Brysta hennar var skorne bort. Ifølgje ei legende skal då snø ha falle for å dekka til den nakne, skadde kroppen hennar. Til slutt blei ho brunnen på bål. Ei kvit due openberra seg frå henne

På staden der ho blei gravlagd i Mérida blei det reist ein basilika, La Basilica de Santa Eulalia, allereie under keisar Konstantin den store på 300-talet. Denne blei til eit pilegrimsmål. Kring 350 blei det populært å æra Eulalia som martyr og helgen. Ho må ha blitt kanonisert tidleg, før ein byrja føra nøyaktig helgendokumentasjon og den heilage stolen tok over kanoniseringa frå lokale kyrkjeleiarar. Det som blir oppgitt å vera relikviane hennar er blitt flytta rundt i Spania for å få dei unna fiendtlege styrkar i samband med det muslimske styret. I 780 kom dei til Oviedo, der dei er i dag.

I kulturen 
Aurelius Prudentius (348-405) skreiv eit hyllingsdikt over Eulalia (saman med 13 andre helgenar) i samlinga si Peristephanon, Hymnus in honorem passionis Eulaliæ beatissimæ martyris.

Séquence de Sainte Eulalie, Eulalia-sekvensen, er ein hagiografi på 29 vers frå kring år 880, skriven på eldre fransk (langue d'oïl).

Kjelder 

 Farmer, David Hugh, The Oxford Dictionary of Saints. 3rd ed. Oxford: Oxford University Press 1992. 
 The Book of Saints: A Dictionary of Servants of God. 6th ed. London: Cassell 1994.

Kjelder

Denne artikkelen bygger på «Eulalia av Mérida» frå ,  den 1. april 2023.

Bakgrunnsstoff 

Kristne helgenar
Spanske helgenar
Romerske helgenar
Marco Odermatt

Marco Odermatt () er ein alpin skirennar frå Buochs i Sveits. Han vann verdscupen i alpine greiner 2022 og 2023. Odermatt vart olympiske meister 2022 og verdsmeister 2023 i storslalåm. Under den siste meisterskapen vann han også gullmedaljen i utforrennet.

Kjelder

Denne artikkelen bygger på «Marco Odermatt» frå ,  den 1. april 2023.

Bakgrunnsstoff 
 
 

Sveitsiske alpinistar
Verdsmeistrar i alpine greiner
Olympiske meistrar for Sveits
Medaljevinnarar under vinter-OL 2022
Sveitsiske deltakarar under vinter-OL 2022
Alpinistar under vinter-OL 2022
Akinori Nakayama

Akinori Nakayama () er ein japansk tidlegare turnar frå Nagoya. I perioden 1966-72 vann han sju gullmedaljar i verdsmeisterskap og seks gullmedaljar i olympiske sommarleikar.

Nakayama vann i 1965 mangekampen ved universiaden. Året etter sanka han seks medaljar i Turn-VM 1966; tok gullmedaljar i lagtevlinga, frittståande og svingstang. To år seinare vann han fire gull-, eitt sølv- og ein bronsemedalje under Sommar-OL 1968, og vart såleis den mestvinnande mannlege utøvaren i leikane. I Turn-VM 1970 vann han fire fleire gullmedaljar: i lagtevlinga, frittståande, ringar og skranke. Til sist sikra han seg fire medaljar under Sommar-OL 1972. Då vart han samstundes den fyrste turnaren som forsvarte ein OL-tittel i ringar. Einast Albert Azarjan har gjort han det etter.

Nakayama var japansk meister i mangekamp i 1967, 1968, 1970 og 1971.
 
Seinare var Nakayama styremedlem i Japans turnforbund, ei tid nestleiar.

Kjelder

Denne artikkelen bygger på «Akinori Nakayama» frå ,  den 1. april 2023.  

Japanske turnarar
Verdsmeistrar i turn
Olympiske meistrar for Japan
Olympiske sølvmedaljevinnarar for Japan
Olympiske bronsemedaljevinnarar for Japan
Medaljevinnarar under sommar-OL 1968
Japanske deltakarar under sommar-OL 1968
Gymnastar under sommar-OL 1968
Medaljevinnarar under sommar-OL 1972
Japanske deltakarar under sommar-OL 1972
Gymnastar under sommar-OL 1972
Mitsuo Tsukahara

Mitsuo Tsukahara () er ein japansk tidlegare turnar frå Tokyo. I perioden mellom 1968 og 1978 vann han fem gullmedaljar i olympiske sommarleikar og fire gullmedaljar i verdsmeisterskap. Til saman sikra han seg ni OL-medaljar og seks VM-medaljar.

Tsukahara representerte Japan i Sommar-OL 1968, 1972 og 1976, og i verdsmeisterskapane i turn i 1970, 1974 og 1978. Han var med om å vinne gull i lagtevlinga i alle seks leikane/meisterskapane. Individuelt vart han verdsmeister i hopp i 1970 og olympiske meister i svingstang i så vel 1972 som 1976.

Kjelder

Denne artikkelen bygger på «Mitsuo Tsukahara» frå ,  den 1. april 2023.  

Japanske turnarar
Verdsmeistrar i turn
Olympiske meistrar for Japan
Olympiske sølvmedaljevinnarar for Japan
Olympiske bronsemedaljevinnarar for Japan
Medaljevinnarar under sommar-OL 1968
Japanske deltakarar under sommar-OL 1968
Gymnastar under sommar-OL 1968
Medaljevinnarar under sommar-OL 1972
Japanske deltakarar under sommar-OL 1972
Gymnastar under sommar-OL 1972
Medaljevinnarar under sommar-OL 1976
Japanske deltakarar under sommar-OL 1976
Gymnastar under sommar-OL 1976
Shannon Miller

Shannon Lee Miller () er ein USA-amerikansk tidlegare turnar. Ho vart verdsmeister i mangekamp i 1993 og 1994. Under Sommar-OL 1996 vart ho olympisk meister på bom, fekk også OL-gull i lagtevlinga.

Karriere
Miller deltok i Turn-VM 1991, der ho var med å vinne sølv i skranke og i lagtevlinga. Frå dei olympiske sommarleikane 1992 i Barcelona reiste ho heim med fem medaljar. Ho vann sølv i mangekampen og bom, medan det vart bronse i frittståande, skranke og i lagtevlinga. Under verdsmeisterskapen 1993 i Birmingham sigra ho både i mangekamp, frittståande og skranke. Året etter forsvarte ho i Brisbane VM-tittelen i mangekamp. Ved Sommar-OL 1996 i Atlanta stod ho i spiss for USA sitt mannskap som for fyrste gong vann OL-gull i lagtevling. Individuelt gjekk ho til topps i bom-finalen framom Lilija Podkopajeva. I mangekampen enda ho på åttandeplassen.

Kjelder

Denne artikkelen bygger på «Shannon Miller» frå ,  den 1. april 2023.  

USA-amerikanske turnarar
Verdsmeistrar i turn
Olympiske meistrar for USA
Olympiske sølvmedaljevinnarar for USA
Olympiske bronsemedaljevinnarar for USA
Medaljevinnarar under sommar-OL 1992
USA-amerikanske deltakarar under sommar-OL 1992
Gymnastar under sommar-OL 1992
Medaljevinnarar under sommar-OL 1996
USA-amerikanske deltakarar under sommar-OL 1996
Gymnastar under sommar-OL 1996
Eit språk er ei dialekt med ein hær og marine

Eit språk er ei dialekt med ein hær og marine er eit skjemt om vikårlegheita av skilnaden mellom ei dialekt og eit språk. Det påpeiker påverknaden som sosiale og politiske føresetnader kan ha over eit samfunn sin oppfatning av statusen til eit språk eller ei dialekt.  Det fasinerande ordtaket vart popularisert av sosiolingvisten og jiddisk-forskaren Max Weinreich, som høyrde det frå ein medlem av publikum på ei av førelesingane sine på 1940-talet.

Denne fråsegna er vanlegvis tilskriven Max Weinreich, ein spesialist i jiddisk lingvistikk, som uttrykte det på jiddisk:

Den tidlegaste kjende publiserte kjelda er artikkelen hans Weinreich Der YIVO un di problemen fun undzer tsayt (, 'Yivo står overfor etterkrigsverda'; bokstaveleg talt 'YIVO og problema i vår tid'), opphavleg presentert som ein tale 5. januar 1945 på den årlege YIVO-konferansen. Weinreich gav ingen norsk versjon.

I artikkelen presenterer Weinreich fråsegna som innvendinga til ein revisor ved ein førelesingsserie som vart heldt mellom 13. desember 1943 og 12. juni 1944:

I førelesinga hans diskuterer han ikkje bare språklege, men òg breiare førestillingar om yidishkeyt ( – bokst. jødiskheit).

Sosiolingvisten og jiddisk-forskaren Joshua Fishman ymta om at han kan ha vore revisor ved Weinreich-førelesinga. Fishman antok førebels at utvekslinga fann stad på ein konferanse i 1967, meir enn tjue år seinare enn YIVO-førelesinga (1945) og passar iallfall ikkje til skildringa hans Weinreich ovanfor.

Andre nemningar 
Jean Laponce sa i 2004 at ordtaket hadde blitt tilskrive i  til Hubert Lyautey (1854–1934) på eit møte i Académie Française; Laponce refererte til ordtaket som  ('Lova hans Lyautey').

Randolph Quirk tilpassa definisjonen til «Eit språk er ei dialekt med ein hær og eit flag».

Sjå òg 

 Abstand- og ausbau-språk
 Dialektkontinuum
 Språklausriving

Kjelder 

Denne artikkelen bygger på «A language is a dialect with an army and navy» frå ,  den 1. april 2023.

Vidare lesing

 
 
 
 Alexander Maxwell (2018). When Theory is a Joke: The Weinreich Witticism in Linguistics (pp 263–292). Beiträge zur Geschichte der Sprachwissenschaft. Vol 28, No 2.

Sosiolingvistikk
Dialektologi
Steep

Steep er eit idrettsspel utvikla av Ubisoft Annecy og publisert av Ubisoft. Det vart gjeve ut verda rundt 2. desember 2016 for PlayStation 4, Windows, og Xbox One.

Gameplay 
Steep er eit online fleirspelar ekstremsportspel sett i eit ope miljø i Alpane, sentrert på Mont Blanc, det høgste fjellet i Europa, som spelarane kan utforska fritt. Ein kan enten spela spelet frå eit fyrstepersons- eller tredjepersonsperspektiv. Spelet bruker òg kameravinklar som liknar på GoPro under løp, via ein sponsoravtale. Dei fire hovudaktivitetane som er tilgjengelege i spelet inkluderer å stå på ski, vengedrakt flyging, snøbretting og paragliding. Spelarar kan byta mellom disse aktivitetane ved å bruka menyhjulet til spelet.

Mottak

Kjelder 

Denne artikkelen bygger på «Steep (video game)» frå ,  den 1. april 2023.

Bakgrunnsstoff 

 
Xbox One-spel
Windows-spel
PlayStation 4-spel
Dataspel frå 2016
Country Road av James Taylor

«Country Road» er ein song skriven og framført av James Taylor. Han finst på det andre albumet hans frå 1970, Sweet Baby James. «Country Road» er òg med på James Taylor-plata Greatest Hits frå 1976. Songen har vorte spelt på dei fleste av konsertane hans sidan 1970. Randy Meisner, som seinare var med i Eagles, spelte bass på albumversjonen.

Bakgrunn
Sangen vart inspirert av Somerset Street i Belmont i Massachusetts, ein skogkledd veg som går ved sida av tomta til McLean Hospital der Taylor hadde lagt seg sjølv inn i 1965 for å få behandling for depresjon. Venen til Taylor, Danny Kortchmar, sa om songen:
 «Country Road» fangar den rastlause, forventningsfulle, vagt håpefulle kjensla som speler ei stor rolle i karakteren til James og blir vist i «Carolina in my Mind,» «Blossom» og «Sweet Baby James». Vegen fører bort frå den omklamrande familien hans: «Mama don't understand it / She wants to know where I've been / I'd have to be some kind of natural-born fool to want to pass that way again.» (Mamma forstår det ikkje / Ho vil vita kvar eg har vore / Eg må vera ein slags naturleg fødd idiot for å vilja passera den vegen igjen). Det tek han også bort frå knuste forhold, førebuande skular, mentale institusjonar—alle slags feller og nedturar. Ferdig ventar fridom og eit ideelt liv i Carolina, og «ein himmelsk gjeng med englar.».

Forfattaren James Perrone seier at temaet for «Country Road» er lykka og fridommen ved å vera åleine. Han noterte at temaet einsemd dukkar opp på andre songar på Sweet Baby James, inkludert tittelsporet og «Sunny Skies.» «Sunny Skies vart også gitt ut som b-siden av singelen «Country Road». Ifølgje Allmusic-kritikaren Ronnie D. Lankford jr. markerte «Country Road» «perfekt overgangen mellom 60- og 70-talet.» «Dette er fordi teksten antydar at det er på tide at dei som er lei av å prøva og løysa alle problema i verda, overlèt dei til Jesus og går bort på eiga hand».  Lankford sa at «det enkle arrangementet» til songen, med akustisk gitar og «tilbakelent» vokal er godt tilpassa teksten. Musikkforfattar Barney Hoskyns kalla «Country Road» «ein perfekt destillasjon av den nye landlege stemninga» som hadde vorte populær på den tida.

Hitlistehistorikk
Den nyinnspelte singelversjonen av «Country Road» vart spelt inn og miksa hos Crystal-sound 30. desember 1970 og gjeven ut på 7" vinyl i februar 1971. I 2003 vart singelversjonen inkludert på CD for første gong på samlealbumet You've Got A Friend: The Best Of James Taylor. «Country Road» nådde nummer 37 på Billboard Pop-lista og nummer 9 på Easy Listening-lista tidleg i 1971. På dei kanadiske hitlistene var songen ein større hit på både Pop (#19) og Adult Contemporary-listene (#3).

Kjelder

Denne artikkelen bygger på «Country Road (James Taylor song)» frå ,  den 1. april 2023. 
 oppgav desse kjeldene:

Songar frå 1970
Singlar frå 1971
James Taylor-songar
Songar skrivne av James Taylor
Songar produserte av Peter Asher
Warner Bros. Records-singlar
Turn-VM 1997

Den 33. verdsmeisterskapen i turning vart avvikla i Lausanne i Sveits dagane frå 31. august til 7. september 1997.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «1997 World Artistic Gymnastics Championships» frå ,  den 2. april 2023.  

Verdsmeisterskap i turn
Internasjonale meisterskap i Sveits
Sport i 1997
Müllheim i Tyskland

Müllheim er ein by og ein kommune sørvest i forbundslandet Baden-Württemberg i Tyskland, få kilometer unna grensa mot Frankrike. I den 57,9 km² vide kommunen bur i kring 19 000 menneske.

Glas- og metallindustri er viktige næringsgreiner i Müllheim.

Kjelder

Denne artikkelen bygger på «Müllheim (Baden)» frå ,  den 2. april 2023.

Bakgrunnsstoff

Byar i Baden-Württemberg
Münsingen i Tyskland

Münsingen er ein by og ein kommune søraust i forbundslandet Baden-Württemberg i Tyskland. Kommunen hyser 14 524 ibuarar og dekker eit flatemål på 116,1 km². Byen Münsingen ligg 707 meter over havet, 23 km søraust om Reutlingen og 37 km vest om Ulm.

Kjelder

Denne artikkelen bygger på «Münsingen (Württemberg)» frå ,  den 2. april 2023.

Bakgrunnssstoff

Byar i Baden-Württemberg
Mühlacker

Mühlacker er ein by og ein kommune nordvest i forbundslandet Baden-Württemberg i Tyskland. Kommunen omfattar 54,3 km² og hyser 26 137 ibuarar.

Kjelder

Denne artikkelen bygger på «Mühlacker» frå ,  den 2. april 2023.

Bakgrunnsstoff

Byar i Baden-Württemberg
Metzingen

Metzingen er ein by og ein kommune sentralt i forbundslandet Baden-Württemberg i Tyskland. I en 34,6 km² vide kommunen bur i kring 22 000 menneske. Byen ligg om lag 30 kilometer sør om Stuttgart.

Klesprodusenten Hugo Boss har hovudkontoret sitt i Metzingen. Grunnleggjaren Hugo Ferdinand Boss var frå byen.

Kjelder

Bakgrunnsstoff

Byar i Baden-Württemberg
Marbach am Neckar

Marbach am Neckar er ein by og ein kommune sentralt i forbundslandet Baden-Württemberg i Tyskland. Kommunen omfattar fire små enklavar på til saman 18,06 km². Folketalet i 2020 var 15 797. Byen ligg 20 kilometer nord om Stuttgart og tilhøyrer Kreis Ludwigsburg.

Forfattaren Friedrich Schiller var frå Marbach.

Kjelder

Denne artikkelen bygger på «Marbach am Neckar» frå ,  den 2. april 2023.

Bakgrunnsstoff

Byar i Baden-Württemberg